fr hu hu hu hu hu hu hu hu hu hu fr hu hu hu hu hu fr ceb hu hu en hu hu hu hu hu hu hu en fr hu hu hu en hu ceb hu ceb de hu hu hu hu hu hu hu hu hu hu hu hu fr hu hu hu hu tr it hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A maté vagy yerba mate (Ilex paraguariensis) az Aquifoliales rend magyal nemzetségébe tartozó növényfaj (dél-amerikai magyal, paraguayi magyal).
A Wikifajok tartalmaz Maté témájú rendszertani információt.
A Wikimédia Commons tartalmaz Maté témájú médiaállományokat és Maté témájú kategóriát.
Ez a szócikk a növényről szól.
Az italhoz lásd: matétea.
Az asztali környezethez lásd: MATE.
Dél-Amerikából (Brazília, Argentína, Paraguay) származik. A déli szélesség 10° és 30° között nő a Paraná és a Paraguay folyók medencéjében. Felhasználása és termesztése az guaraní népcsoporthoz és egyes tupí törzsekhez köthető.
Európába a jezsuita misszionáriusok hozták el; ennek köszönheti további közkeletű elnevezéseit:
A misszionáriusok megfigyelték, hogy a guaranik nagyon sokat isznak főzetéből, és nem kapnak skorbutot annak ellenére, hogy jóformán csak húst esznek. A maté név a kecsua „matí” szóból származik és "kis tököt" jelent – az indiánok azt a lopótököt (Lagenaria vulgaris) hívják így, amelyből hagyományosan a maté-teát kiisszák. A spanyol nyelvben a "mate" szó kettős jelentéssel bír: egyfelől használják a mate tökre (más szóval „calabaza”), másfelől a yerba matéból készült főzetre is. Magát a tea alapanyagául szolgáló növényt ill. annak leveleit „yerba mate”-nak, azaz „mate fű”-nek nevezik.
Termeszteni is a jezsuita misszionáriusok kezdték el.
Eredeti termőhelyén 4–10 m-re megnövő, kerek koronájú fa. Termesztett változata terebélyes cserje. Ovális, 10–16 cm hosszú levelei örökzöldek, bőrneműek; a szélük csipkés vagy fűrészelt.
Fehér virágai virágzatba tömörülnek. A borséra hasonlító apró, csonthéjas termése érett állapotban húsos, liláspiros.
Melegigényes; csak trópusi, illetve szubtrópusi éghajlaton nő. Megkívánja a 15-17 °C átlaghőmérsékletet és az évi 1500 mm csapadékot.
Szárított leveleiből és száracskáiból (Mate folium = matélevél) matéteát főznek.
Megfázások és influenza, menstruáció előtti tünetek. Teája élénkíti, és ellenállóbbá teszi a szervezetet. Megfázások és influenza ellen magas C-vitamin tartalma miatt javallt. Vízhajtó hatása révén megszünteti a menstruáció előtti puffadtságot.
Magas koffeintartalma miatt gyomoridegességet, hasmenést okozhat! Tannintartalma miatt nyelőcsőrákban szenvedők ne alkalmazzák!
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Maté&oldid=23478385”
Utoljára szerkesztve 2021. január 23., 17:16-kor
A lap utolsó módosítása: 2021. január 23., 17:16
A lap szövege CC BY-SA 3.0 alatt érhető el, ha nincs külön jelölve.